Avainsanat

Tiivistelmä



Avainsanat

1 Kumoamiskanne - Luonnolliset henkilöt tai oikeushenkilöt - Säädökset, päätökset ja muut toimet, jotka koskevat luonnollisia henkilöitä tai oikeushenkilöitä suoraan ja erikseen - Komission päätös valituksesta, jossa ilmoitettiin yhteisöjen oikeussääntöjen rikkomisesta - Valittajana toimivan yrityksen menettelylliset takeet - Kanneoikeus

(ETY:n perustamissopimuksen 173 artiklan toinen kohta)

2 Kumoamiskanne - Luonnolliset henkilöt tai oikeushenkilöt - Säädökset, päätökset ja muut toimet, jotka koskevat luonnollisia henkilöitä tai oikeushenkilöitä suoraan ja erikseen - Komission päätös, jossa todetaan valtion tuen olevan yhteensopiva perustamissopimuksen kanssa - Valittajana oleva yritys - Kanneoikeus - Edellytykset

(ETY:n perustamissopimuksen 93 artiklan 2 kohta ja 173 artiklan toinen kohta)

3 Kumoamiskanne - Luonnolliset henkilöt tai oikeushenkilöt - Säädökset, päätökset ja muut toimet, jotka koskevat luonnollisia henkilöitä tai oikeushenkilöitä suoraan ja erikseen - Komission päätös, jossa todetaan valtion tuen olevan yhteensopiva perustamissopimuksen kanssa - Sellaisen ammatillisen yhdistyksen kanne, joka on osallistunut hallinnolliseen menettelyyn puolustaakseen siinä sellaisten jäsentensä etuja, joita asia koskee suoraan ja erikseen - Tutkittavaksi ottaminen

(ETY:n perustamissopimuksen 93 artiklan 2 kohta ja 173 artiklan toinen kohta)

4 Jäsenvaltioiden myöntämät tuet - Komission hyväksymä yleinen tukijärjestelmä - Hyväksyntä, jossa määrätään, että yksittäiset merkittävät tapaukset on ilmoitettava, jotta niiden vaikutus jäsenvaltioiden väliseen kauppaan ja kilpailuun tutkitaan - Komission velvollisuus tutkia tukea määrätyllä tavalla

5 Jäsenvaltioiden myöntämät tuet - Komission tekemä tutkinta - Kreikkalaisille yrityksille myönnetyt tuet - Helleenien tasavallan yhteisöihin liittymisestä tehdyn asiakirjan pöytäkirja N:o 7 - Pöytäkirjan soveltamisala

(ETY:n perustamissopimuksen 92 ja 93 artikla; Helleenien tasavallan yhteisöihin liittymisestä tehdyn asiakirjan pöytäkirja N:o 7

Tiivistelmä

6 Silloin kun asetuksessa myönnetään valittajina toimiville yrityksille menettelyllisiä takeita, joiden perusteella ne voivat pyytää komissiota toteamaan, että yhteisön oikeussääntöjä on rikottu, näillä yrityksillä on oltava käytössään muutoksenhakukeino, jolla ne voivat suojata laillisia oikeuksiaan.

7 Ottaen huomioon sen, että perustamissopimuksen 93 artiklan 2 kohdassa myönnetään yleisin sanamuodoin asianomaisille yrityksille oikeus esittää huomautuksensa, päätös, jossa komissio katsoo, että tuki on yhteensopiva perustamissopimuksen kanssa, koskee suoraan ja erikseen niitä yrityksiä, joista tukea koskevan tutkintamenettelyn aloittamiseen johtava valitus on peräisin ja joilla näin ollen on ollut ratkaiseva merkitys tutkintamenettelyn kulkuun, edellyttäen, että tukitoimenpiteellä, johon ei valituksenalaisella päätöksellä puututa ja jonka valituksenalaisella päätöksellä annetaan vaikuttaa edelleenkin, on ollut huomattava vaikutus näiden yritysten markkina-asemaan.

8 Päätöksen on katsottava koskevan ammatillista yhdistystä erikseen perustamissopimuksen 173 artiklassa tarkoitetulla tavalla, kun ammatillinen yhdistys on suojellut joidenkin jäsentensä etuja perustamissopimuksen 93 artiklan 2 kohdassa tarkoitetussa menettelyssä sääntöjensä mukaisilla valtuuksilla ilman, että nämä jäsenet ovat tätä vastustaneet, ja kun yhdistys on näyttänyt, että komission päätös koskee suoraan ja erikseen näitä jäseniä; ammatillista yhdistystä ei ole pidettävä yhteenliittymänä, joka ei ole osallistunut hallinnolliseen menettelyyn tai joka on sellaisessa puolustanut vain yleisiä etuja.

9 Päätöksellä, jolla komissio hyväksyy valtion tukia koskevan yleisjärjestelmän ja jossa se asettaa velvollisuuden ilmoittaa merkittävät tuet, jotta niitä voitaisiin arvioida siltä kannalta, mikä niiden vaikutus on jäsenvaltioiden väliseen kauppaan ja kilpailuun, ei voida katsoa hyväksytyn yleisesti kaikkia tämän järjestelmän perusteella myönnettyjä tukia, sillä merkittäviä tukia koskevan ilmoitusvelvollisuuden on tulkittava olevan päätökseen itseensä sisältyvä hyväksymisvarauma.

Tämän vuoksi komissio on tehnyt oikeudellisen virheen, kun se on todennut sille ilmoitetun merkittävän yksittäisen tuen soveltuvan yhteismarkkinoille ilman, että komissio on tutkinut tukea hyväksymispäätöksessä määrätyllä tavalla.

10 Helleenien tasavallan yhteisöihin liittymisestä tehdyn asiakirjan pöytäkirjassa N:o 7 ei poiketa perustamissopimuksen 92 ja 93 artiklasta, vaan siinä pelkästään velvoitetaan komissio ottamaan huomioon tässä pöytäkirjassa mainitut päämäärät kreikkalaisille yritykselle myönnetyn tuen vaikutusten arvioinnissa. Pöytäkirjassa ei laisinkaan vapauteta komissiota ryhtymästä perustamissopimuksen 92 ja 93 artiklassa tarkoitettuun menettelyyn ja erityisesti siinä ei vapauteta komissiota tutkimasta tuen vaikutusta kilpailuun ja jäsenvaltioiden väliseen kauppaan